**КРИТЕРИЈУМИ**

**НА ОСНОВУ КОЈИХ ЋЕ СЕ ОДЛУЧИВАТИ О ПРИСТИГЛИМ ПРИЈАВАМА ЗА СУФИНАНСИРАЊЕ ПрограмскE активностИ ДОДАТНИХ ОБУКА ЗА ДОКТОРАНДЕ РАДИ СТИЦАЊА ДОДАТНИХ ЗНАЊА И ВЕШТИНА У ТОКУ ДОКТОРСКИХ СТУДИЈА У 2025. ГОДИНИ**

 Право да учествују у буџетским средствима Министарства науке, технолошког развоја и иновација имају специјализоване организације из члана 116. став 3. Закона о науци и истраживањима (у даљем тексту: Организација) које се баве додатним образовањем и усавршавањем талентованих студената докторских академских студија за бављење научноистраживачким радом, а посебно да стручни, истраживачки, развојни и научни рад младих реализује под следећим условима:

1. да се припрема и реализује циклус научно-образовних предавања, семинара, курсева и радионица, намењених докторандима (студентима докторских академских студија, докторандима стипендистима Министарства, докторандима који се укључују у рад научноистраживачких организација преко Позива Министарства талентованим младим истраживачима) у вези са свим општеметодолошким, стручним и техничким питањима која нису покривена студијама на матичним факултетима (од уписа, преко процеса објављивања и писања рада до обликовања докторске дисертације и других знања и вештина у почетној фази научноистраживачког рада);
2. да се реализацијом програма обухвати читава територија Републике Србије;
3. да се у реализацији програма са докторандима укључе компетентни стручни и научни радници, из научноистраживачких организација у Србији и из иностранства, који ће на примерен начин упознати докторанде са системом научних комуникација и научних информација.

Посебном одлуком, у складу са ликвидним могућностима буџета, Министарство уређује питања од значаја за поступање по поднетим захтевима, а нарочито утврђује услове и начин одобравања средстава за реализацију Програмске активности; утврђује модел решења и уговора којим ће Министарство вршити уплате по одобреном захтеву и начин извештавања о наменском утрошку примљених буџетских средстава.

Приликом одобравања средстава узимаће се првенствено у обзир да ли Организација, поред наведених услова, располаже просторним капацитетима и опремом за одвијање активности додатних обука за докторанде ради стицања додатних знања и вештина у току докторских студија. Посебно ће се узимати у обзир разноврсност планраних програма обука, као и да ли организација има дугогодишње препознатљиво искуство у организовању одвијања наведених активности и ценећи чињеницу евентуалне раније подршке из буџета, уз обезбеђивање средстава и из других извора финансирања.

Посебном одлуком из става 1. овог члана, образује се Комисија, која након разматрања поднетих пријава на конкурс, предлаже организације које испуњавају све предвиђене услове, према приоритетима и ликвидним могућностима буџета.

Са изабраном Организацијом Министарство закључује уговор којим се уређују међусобна права и обавезе.

Организација којој Министарство одобри и уплати средства за суфинансирање програмске активности, дужна је да Министарству достави годишњи извештај са финансијском и другом документацијом којом правда наменско трошење средстава за: материјалне трошкове везане за спровођење додатних обука за докторанде ради стицања додатних знања и вештина у току докторских студија који се односе на трошкове за канцеларијски материјал, потрошни материјал, прибор и ситни инвентар; трошкове штампања радног материјала, трошкове за ангажована лица у сврху реализације програма обука; трошкове набавке и одржавања опреме и услуге из области информационих технологија, као и друге специфичне трошкове у сврху спровођења обука за докторанде.

У складу са чланом 9. Закона о буџетском систему организација је у обавези да је уписана у Регистар корисника јавних средстава, са ознаком типа КЈС и бројем подрачуна/рачуна.

**ДОКУМЕНТАЦИЈА КОЈА СЕ ПОДНОСИ УЗ ПРИЈАВУ**

 Уз захтев, у слободној форми, за суфинансирањепрограмске активности додатних обука за докторанде ради стицања додатних знања и вештина у току докторских студија подноси се следећа документација:

1. Копија оснивачког акта, односно статута из кога произилази да су циљеви организације одређени тако да су у вези са остваривањем додатних обука за докторанде ради стицања додатних знања и вештина у току докторских студија.
2. Доказ о упису организације у јавни регистар.
3. Доказ о просторним капацитетима и расположивој опреми (основ о власништву или коришћењу или управљању пословним простором и списак /приказ опреме).
4. Референце организације о досадашњим постигнутим резултатима у вези са остваривањем додатних обука за докторанде ради стицања додатних знања и вештина у току докторских студија.
5. Програм и план додатних обука за докторанде ради стицања додатних знања и вештина у току докторских студија за годину за коју се конкурише.
6. Прелиминарна листа предавача са њиховим звањима, афилијацијом (пун назив и седиште установе у којој је предавач запослен), кратком биографијом и назначеном темом на коју ће извести обуку по предвиђеном курикулуму;
7. Спецификација затражених средстава.
8. Оверена Изјава да износ тражених средства за суфинансирање није одобрен из других извора (донације, котизације, односно резервације од стране полазника-талентованих студената, као и друга средства физичких и правних лица), рачунајући и буџетска средства.

**РОКОВИ ЗА ПОДНОШЕЊЕ ПРИЈАВЕ, ДОКУМЕНТАЦИЈЕ И ИЗВЕШТАЈА**

Пријаве за учешће у програмској активности додатних обука за докторанде ради стицања додатних знања и вештина у току докторских студија, подносе ce у року од 30 дана од дана објављивања, а закључно са 22.01.2025. године.

 Пријаве са комплетном документацијом подносе се Министарству науке, технолошког развоја и иновација са назнаком: „**За суфинансирање додатних обука за докторанде”** препорученом поштом или непосредно преко писарнице Управе за заједничке послове републичких органа, Немањина 22-26, Београд.

Контакт особа за реализацију Јавног позива: Јелена Мандић, тел. 011/2686-963, 011/363-1908, имејл jelena.mandic@nitra.gov.rs.

Евиденциони број: 451-03-4870/2024-03/1

Датум: 02.12.2024. године